KYK WEER: Susan Coetzer gesels oor haar nuwe boek | Netwerk24
15 Junie 2021 10:59
Susan Coetzer is landwyd bekend as aktrise, motiveringspreker en skrywer. Foto: Phyllis Green
Elsa Winckler, gewilde en bekroonde liefdesverhaalskrywer, gaan die gesprek lei. Foto: Monette Grobler
Human & Rousseau en Netwerk24 nooi jou na 'n aanlyn gesprek met Susan Coetzer oor haar splinternuwe roman, Die uil in die ysbos. Die gewilde en bekroonde liefdesverhaalskrywer Elsa Winckler sal met haar gesels.
Skakel Woensdag 23 Junie om 20:00 in - dit is gratis vir intekenare op Netwerk24. Teken in op Netwerk24.com of laai die app af.
Susan Coetzer is landwyd bekend as aktrise, motiveringspreker en skrywer.
Meer as 30 000 eksemplare is verkoop van haar debuutroman, Oros vir die siel. Die uil in die ysbos is haar tweede roman wat deur Human & Rousseau uitgegee word.
Meer oor Die uil in die ysbos deur Susan Coetzer:
Gracie-Jane Coetzee se eerste kleinkind, Joey, word gebore kort voordat die president die eerste inperking aankondig. Gracie is 'n skrywer en illustreerder van kinderboeke, en nie juis 'n konvensionele ouma nie.
Sy verkies die geselskap van haar storiekarakters en Sad Sack, haar getroue basset-hond, bo enige ander verhouding in haar lewe.
Saans, wanneer PTS haar tussen die mure van haar huis rondjaag en die gevoel van onheil soos 'n uil op die dak kom sit, dokter sy graag die obsessief-kompulsiewe simptome met 'n glasie wyn of twee . . .
Met kleurryke karakters en 'n fyn genuanseerde intrige, beloof Susan Coetzer se nuwe roman nie net leesplesier nie, maar ook voldoende stof tot nadenke – 'n blitsblaaier propvol humor en diepgang.
Die uil in die ysbos (Human & Rousseau) deur Susan Coetzer kan by goeie boek- en aanlyn winkels bestel word. Dit is ook as e-boek beskikbaar.